Oxetu Zamenhof-Esperanto

Un Oxetu Zamenhof-Esperanto (n'Esperanto Zamenhof/Esperanto-Objekto, acurtiáu ZEO) ye un monumentu o un llugar relacionáu con L. L. Zamenhof, el idioma auxiliar Esperanto qu'él creó en 1887, o la comunidá de falantes d'Esperanto.

 Tipos d'oxetos 
Los oxetos Zamenhof-Esperanto son caís, monumentos conmemorativos, espacios públicos como places, parques o puentes. Zamenhof o Esperanto en dalgunes ocasiones son parte tamién d'edificios y empreses como hospitales, hoteles o axencies de traducción. Tamién esisten vehículos, como zeppelines, barcos y trenes nomaos n'honor a Zamenhof o l'Esperanto. Dalgunes especies, ríos, islles, asteroides y otros descubrimientos naturales han sío nomaos d'esti mou. Incluso sellos postales o Virus informáticos conmemorando a Zamenhof o al Esperanto son consideraos ZEOs.

 Historia de los oxetos Zamenhof-Esperanto 
El primer oxetu Zamenhof-Esperanto foi un barcu llamáu Esperanto, el cual foi construío y echáu a la mar en 1896. La Enciclopedia de Esperanto de 1934 contién una llista de aproximadamente 54 pueblos y ciudaes les cuales tán rellacionaes con dalgún oxetu d'esti tipu. En 1997 l'Esperantista alemán, Hugo Röllinger, espublizó un llibru tituláu Monumente pri Esperanto – ilustrita dokumentaro pri 1044 Zamenhof/Esperanto-objektoj en 54 landoj ("Monumentalmente sobro'l Esperanto – una documentación ilustrada de 1044 oxetos Zamenhof-Esperanto en 54 países") y hasta la so muerte en 2001 él llistó un total de 1260 d'esos oxetos.Gazetaraj Komunikoj N-ro 140 (2001-11-22): Raymond Boré daŭrigas la laboron de Röllinger Foi él quien acuñó'l acrónimu ZEO. Actualmente, Robert Kamiński de Polonia ye la persona encargada pola Asociación Universal d'Esperanto pal rexistru de ZEOs.Universala Esperanto-Asocio: Komisionoj kaj komisiitoj

 ZEOs Notables 
El mayor númberu de ZEOs por país alcuéntrase en Brasil. En Polonia, el llugar de ñacimientu del Esperanto, s'hallan dalgo más de cien d'ellos.

El primeru
El barcu Esperanto n'España, construío en 1896
El más altu
El monumentu n'honor a Zamenhof de 12 metros en Sabadell, España. que data de 1989
El más llargu
La caí Esperanto de 4 km en São Sebastião do Caí, Brasil
Más al norte
Un monumentu conmemorativu al Esperanto en Narvik (Noruega) asitiáu en 68°25' N
L'Arroyu Esperanto n'Alaska, Estaos Xuníos) en 63°27' N
El Cabu Esperanto en Svalbard en 78°37' N
Más al sur
L'árbol Esperanto en Tasmania, Australia en 42° S
El monumentu a Zamenhof y la caí Esperanto en Mar del Plata, Arxentina
La caí Zamenhof en Puerto Elizabeth, Sudáfrica)
La Islla Esperanto en L'Antártida en 62°25'43" S
Más lloñe
Los Asteroides 1462 Zamenhof y 1421 Esperanto
La inscripción n'Esperanto sobre'l discu d'oru que porta'l Voyager 1 y Voyager 2 na so travesía fora del Sistema solar.

 Ver tamién 
 Cultura esperantista

 Referencies 

 Enllaces esternos 
 List of ZEOs recorded in Röllinger's 1997 book
 List and images of postal stamps on the topic of Esperanto
 Information about ships named after Esperanto and Zamenhof

Categoría:Esperantu
Categoría:Monumentos